Megjegyzések: (1) Cseh Köztársaság: nem tartoznak a „keresőtevékenység” körébe a következők által végzett tevékenységek: a) előadóművészek, tanárok, egyetemi oktatók, tudósok, tudományos üléseken részt vevő kutatók és mérnökök, 26 év alatti tanulók vagy diákok, sportolók, valamint olyan személyek, akik árukat szállítanak és szolgáltatásokat nyújtanak és/vagy ezeket az árukat kereskedelmi szerződés alapján kézbesítik, összeszerelik és üzembe helyezik, és szükség esetén jótállási és javítási munkákat végeznek; a Cseh Köztársaságban végzett ilyen tevékenységek nem haladhatják meg a hét egymást követő naptári napot vagy az egy naptári éven belüli összesen 30 napot; b) mentőcsapatok tagjai, akik szükséghelyzet és katasztrófa esetén vagy humanitárius segítségnyújtás keretében, kölcsönös segítségnyújtásról szóló államközi megállapodás alapján nyújtanak segítséget; c) a nemzetközi közlekedési ágazat munkavállalói, amennyiben külföldi munkáltatójuk munkavégzés céljából a Cseh Köztársaságba küldi ki őket; d) a média akkreditált képviselői; e) a küldő állam fegyveres erőinek katonai és polgári állománya; f) a Cseh Köztársaságban bejegyzett egyházi és vallási szervezetek tagjai; g) külföldi állampolgárok, akiket külföldi munkáltatójuk egy cseh jogi vagy természetes személlyel kötött szerződés alapján küld ki a Cseh Köztársaságba kizárólag a Cseh Köztársaságon kívül végzett munkához szükséges készségek és képesítések megszerzése céljából; vagy h) a Cseh Köztársaságba kizárólag üzleti találkozó céljából utazó személyek. (2) Dánia: Egyes különleges tevékenységek azonban a nemzeti jogszabályok értelmében nem minősülnek keresőtevékenységnek. Az ilyen tevékenységet végző személyek vízum nélkül léphetnek be az országba a külön meghatározott feltételek mellett. (3) Ausztria: A következő különleges rendelkezések vonatkoznak a keresőtevékenységek végzésére jogosító vízumok kibocsátására: Az idény- és szüreti munkásoknak vízumot kell kérniük. A tevékenység időtartamától függően „C” vagy „D” vízumot kapnak. A bélyegen a „Saisonier” felirat szerepel. Más ideiglenes, önálló vagy függőséggel járó munkavégzés esetén a harmadik országbeli állampolgárok csak a vízum kiadását követően kezdhetik meg tevékenységüket. A tevékenység időtartamától függően „C” vagy „D” vízumot kapnak. A bélyegen az „ERWERB” felirat szerepel. A harmadik országbeli állampolgárok képzés céljából történő beutazása tekintetében az (EU) 2016/801 irányelvvel összhangban „D” vízum adható ki. A bélyegen a „Praktikanten” felirat szerepel. (4) Finnország: A munkavállaláshoz az alkalmazott személynek tartózkodási engedéllyel kell rendelkeznie. (5) Izland: Szakmától függően a külföldiekről szóló törvény 23. cikke szerint. (6) Spanyolország: A tartózkodásuk idején gazdasági tevékenységet folytató andorrai állampolgárok mentesülnek a vízumkötelezettség alól, kivéve ha független foglalkozást űznek. (7) Svájc: Keresőtevékenység gyakorlására vonatkozó vízumkötelezettség áll fenn: — az elsődleges vagy a másodlagos építőipar, magas- és mélyépítés, vendéglátóipar és szállodai szolgáltatások, ipari és magántakarító szolgáltatások, megfigyelő és biztonsági szolgáltatások, valamint erotikus szolgáltatások esetében, — egyéb jellegű keresőtevékenység esetében, ha egy naptári éven belül meghaladja a 8 napot. (12) Ez 2020 utolsó hónapjaiban megváltozhat, amint egyértelműbbé válik az Egyesült Királyság új bevándorlási politikája. (13) A 215/2017. Korm. rendelet szerint a következő kategóriák mentesülnek a vízumkötelezettség alól a keresőtevékenység céljából történő utazás során: a) előadóművészek, pedagógiai, egyetemi, tudományos dolgozók, tudományos üléseken részt vevő kutatók és fejlesztők, 26 év alatti tanulók vagy diákok, sportolók, a Cseh Köztársaságban árukat szállító vagy szolgáltatásokat nyújtó, illetve ott kereskedelmi szerződés alapján összeszerelési munkát végző személyek, a jótállási és javítási munkákat végző személyek esetében e tevékenység végzése a Cseh Köztársaságban nem haladhatja meg a hét egymást követő naptári napot vagy az egy naptári éven belüli összesen 30 napot; b) mentőcsapatok tagjai, akik a balesetek és a természeti katasztrófák következményeinek kezelésére, valamint a humanitárius segítségnyújtásra vonatkozó kölcsönös segítségnyújtásról szóló kormányközi megállapodás alapján nyújtanak segítséget; c) a nemzetközi közlekedési ágazat munkavállalói, amennyiben külföldi munkáltatójuk munkavégzés céljából a Cseh Köztársaságba küldi ki őket; d) a média területén akkreditált személyek; e) a fegyveres erők katonai vagy polgári személyi állománya; f) a Cseh Köztársaságban bejegyzett egyházi és vallási szervezetek tagjai; g) cseh partnerrel kötött szerződés alapján külföldi társaság által a Cseh Köztársaságba küldött gyakornokok; h) a Cseh Köztársaságba kizárólag üzleti tárgyalások céljából utazó személyek. (14) Egyes különleges tevékenységek a nemzeti jogszabályok értelmében nem minősülnek keresőtevékenységnek. Az ilyen tevékenységet végző személyek vízum nélkül léphetnek be az országba a külön meghatározott feltételek mellett. Az alkalmazottak következő csoportjainak tevékenysége nem minősül keresőtevékenységnek, ezért meghatározott feltételek mellett mentesülnek a vízumkötelezettség alól: német tengerész szolgálati könyvvel („Seefahrtbuch”) és a II. mellékletben felsorolt hatóságok által kibocsátott nemzeti útlevéllel rendelkező tengerészek, kizárólag ha olyan hajó személyzetének tagjai, amely engedélyt kapott arra, hogy német lobogó alatt hajózzon vagy Németország területén tartózkodjon; nyílt tengeri és part menti hajózásban részt vevő, foglalkozásukat gyakorló révkalauzok személy- vagy áruszállítás céljából a Rajnán és a Dunán történő hajózás esetében (beleértve a Majna–Duna-csatornát); egy külföldön bejegyzett hajón külföldi székhelyű vállalkozásnak dolgozó harmadik országbeli állampolgárok, akik elismert útlevéllel vagy azt helyettesítő más úti okmánnyal rendelkeznek, amely igazolja, hogy a rajnai hajózás keretében állnak alkalmazásban, illetve egyéb elismert helyettesítő okmánnyal – ilyen például a „Donauschifferausweis” vagy a tengerész szolgálati könyv („Seefahrtbuch”) – rendelkeznek, valamint szerepelnek a személyzeti jegyzékben. A hajózási szakma céljaival közvetlen kapcsolatban kell lenniük. Az önfoglalkoztató szakmai tevékenységek szintén keresőtevékenységnek minősülnek. (15) Az egyesült királysági szellemi alkotók, főként szerzők, írók, rendezők, festők, szobrászok, színészek, zenészek, énekesek, koreográfusok és díszlettervezők mentesülnek a vízumkötelezettség alól a bármely 180 napos időszakban 90 napot meg nem haladó tervezett tartózkodás esetén. Ez a rendelkezés a viszonosságtól és az EU–Egyesült Királyság közötti általános kapcsolatoktól függ. (16) Beleértve a nemzetközi közlekedési ágazatban dolgozókat, például a tehergépkocsi-vezetőket. Spanyolország fenntartja magának a jogot, hogy kellő időben határozatot hozzon, többek között az Egyesült Királyság uniós polgárokkal kapcsolatos nemzeti (migrációs) intézkedései, a viszonosság és az EU–Egyesült Királyság közötti átfogó tárgyalások függvényében. (17) A nemzetközi közlekedési ágazatban dolgozók értelmezésünk szerint a keresőtevékenység fogalommeghatározása alá tartoznak, és pl. a tehergépkocsi-vezetőként alkalmazott egyesült királysági állampolgároknak nem kell vízumot kérniük a Horvátországba történő beutazáshoz. (18) A viszonosság és az EU–Egyesült Királyság közötti általános kapcsolatok függvényében. (19) Vízumügyben fenntartjuk a jogot, hogy az Egyesült Királyság vonatkozó jogszabályainak alakulása és az EU–Egyesült Királyság közötti jövőbeli kapcsolatokról folyó tárgyalások fényében felülvizsgáljuk a kérdéssel kapcsolatos álláspontunkat. (20) Hollandia nem ír elő rövid távú tartózkodásra jogosító vízumot a keresőtevékenységet folytató egyesült királysági állampolgárok számára. (21) Ez mindenféle keresőtevékenységre vonatkozik, és elvben a fent említett tehergépkocsi-vezetőkre is kiterjedne. Az idény- és szüreti munkásoknak vízumot kell kérniük. A tevékenység időtartamától függően „C” vagy „D” vízumot kapnak. A bélyegen a „Saisonier” felirat szerepel. Más ideiglenes, önálló vagy függőséggel járó munkavégzés esetén a harmadik országbeli állampolgárok csak a vízum kiadását követően kezdhetik meg tevékenységüket. A tevékenység időtartamától függően „C” vagy „D” vízumot kapnak. A bélyegen az „ERWERB” felirat szerepel. A harmadik országbeli állampolgárok képzés céljából történő beutazása tekintetében az (EU) 2016/801 irányelvvel összhangban „D” vízum adható ki. A bélyegen a „Praktikanten” felirat szerepel. A bélyegen az „ERWERB” felirat szerepel. A harmadik országbeli állampolgárok képzés céljából történő beutazása tekintetében az (EU) 2016/801 irányelvvel összhangban „D” vízum adható ki. A bélyegen a „Praktikanten” felirat szerepel. (22) Ami a nemzetközi közlekedési ágazatban dolgozók sajátos esetét illeti, ez a kategória nem tartozik a rövid távú (bármely 180 napos időszakon belül 90 napot meg nem haladó) tartózkodás céljából végzett keresőtevékenységre vonatkozó jogszabályi rendelkezéseink hatálya alá, ezért nem vonja maga után a Romániában keresőtevékenységet folytató más személyekkel szemben előírt vízumkötelezettséget. Az üzleti célú rövid távú tartózkodáshoz nincs szükség vízumra. (23) A nemzetközi közlekedési ágazatban dolgozók a keresőtevékenység fogalommeghatározása alá tartoznak, és a szlovák jogszabályok szerint a rövid távú tartózkodás során végzett keresőtevékenységgel kapcsolatban mentesülnek a vízumkötelezettség alól. (24) A külföldiekről szóló (301/2004.) törvény 79. szakasza értelmében bizonyos helyzetekben a harmadik országbeli állampolgárok rövid ideig keresőtevékenységet folytathatnak. Bizonyos kivételektől eltekintve tartózkodási engedély szükséges. Ha a munkáltatónak vagy a vállalkozónak nincs irodája Finnországban, a külföldinek joga van ahhoz, hogy tartózkodási engedély nélkül keresőtevékenységet folytasson: 1) termékdemonstrátorként vagy filmes stáb tagjaként legfeljebb három hónapig; 2) külföldi tulajdonban vagy birtokban lévő gépjármű személyzetének tagjaként, ha a külföldi vezeti a járművet, és a gépjármű határokon átnyúló szállítása a jármű rendeltetési helyre történő szállításából vagy kiindulási helyről való begyűjtéséből áll, vagy ha a finnországi közlekedés menetrend szerinti járathoz kapcsolódik olyan helyszínek között, amelyek közül legalább az egyik külföldön található, és a külföldi nem rendelkezik finnországi lakóhellyel; (25) Tartózkodási engedély szükséges. Egyes külföldiek, akik nem rendelkeznek norvégiai munkáltatóval, mentesülnek a legfeljebb három hónapos munkavállalási célú tartózkodási engedély követelménye alól. A mentesség számos kategóriára vonatkozik, többek között a következőkre: a nemzetközi forgalomban részt vevő külföldi vonatokon, légi járműveken, buszokon és tehergépkocsikon dolgozó személyzet. (26) „C” típusú vízum szükséges a szellemi alkotók, főként szerzők, írók, rendezők, festők, szobrászok, színészek, zenészek, énekesek, koreográfusok és díszlettervezők esetében bármely 180 napos időszakban 90 napot meg nem haladó tervezett tartózkodás esetén.